Zlomiská (vrch v Spišskej Magure)

Zlomiská () sú vrch v pohorí Spišská Magura. Leží nad obcou Osturňa, približne  severozápadne od Spišskej Belej. 

 Poloha 
Nachádza sa v západnej časti pohoria, v geomorfologickom podcelku Repisko. Leží v Prešovskom kraji, v okrese Kežmarok a na katastrálnom území obce Osturňa. Najbližšími sídlami sú východne situovaná Malá a Veľká Franková a severne ležiaca Osturňa.

 Opis 
Zlomiská ležia v rázsoche, vybiehajúcej severným smerom z Magurky () v hlavnom hrebeni medzi Slodičovským vrchom () a Javorinkou (). Južne leží Solisko (), Slodičovský vrch (), Magurka (), Vysoký vrch () a Javorinka (), západne Repisko (), Okrúhla () a Črchľa (), severne Malorovka (), Ščob () a Hora () a východne Poľana (), Plašný vrch () a Furmanec ().Vysoké Tatry. Letná turistická mapa. 1 : 50 000. Harmanec: VKÚ, a. s. Oblasť leží v povodí rieky Dunajec, kde vodu odvádzajú prítoky Osturnianskeho potoka; zo západu Krulovský a z východu Soliskový potok. Na vrchol nevedie značený turistický chodník a masív leží v ochrannom pásme Pieninského národného parku. 

 Výhľady 
Vrchol pokrýva súvislý, no zväčša riedky lesný porast, umožňujúci obmedzený rozhľad. Z vhodných lokalít je možné pozorovať okolité vrcholy Spišskej Magury, susedné Belianske Tatry a mnohé prihraničné vrchy južného Poľska.

 Prístup 
Na vrchol nevedie značená turistická trasa, preto prístup je možný neznačenými chodníkmi z okolitých sídiel.

 Referencie 

 Pozri aj 
 Spišská Magura
 Repisko (geomorfologický podcelok)
 Zoznam vrcholov v Spišskej Magure

 Externé odkazy 
 Poloha na turistickej mape

Kategória:Vrchy v Spišskej Magure
Kategória:Tisícovky na Slovensku
Kategória:Vrchy v okrese Kežmarok
Kategória:Osturňa